open-index/open-wikipedia-markdown huggingface dataset:
ჩარლზ ბარბერი

**ჩარლზ ბარტონ ბარბერი** (; დ. 1845 — გ. 1894) — ბრიტანელი მხატვარი, რომელმაც დიდ წარმატებას მიაღწია ბავშვებისა და მათი შინაური ცხოველების ხატვით.

## ბიოგრაფია
ბარბერი დაიბადა გრეით-იარმუთში, (ნორფოლკის საგრაფო). 18 წლის ასაკიდან სწავლობდა სამეფო აკადემიაში, ლონდონში. იქ 1864 წელს მიიღო ვერცხლის მედალი ნახატისთვის და 1866 წელს პირველად მოეწყო მისი გამოფენა.

მისი სიცოცხლის განმავლობაში ბარბერი ითვლებოდა ბრიტანეთის ერთ-ერთ საუკეთესო ცხოველების მხატვრად და იღებდა შეკვეთებს დედოფალ ვიქტორიასგან, დაეხატა მისი სურათები შვილიშვილებთან და ძაღლებთან, ასევე უელსის პრინცის (მოგვიანებით ედუარდ VII) მის შინაურ ცხოველებთან. ბარბერის რამდენიმე პორტრეტი სამეფო კოლექციაშია. 1866-1893 წლებში გამოფენილი იყო სამეფო აკადემიაში. 1883 წელს აირჩიეს მენავთობე მხატვართა სამეფო ინსტიტუტის წევრად.

ბარბერი გახდა ძალიან პოპულარული სპორტული და ცხოველების მხატვარი, რომელიც სპეციალიზებული იყო ძაღლების სენტიმენტალურ პორტრეტებში, უფრო მეტად ბავშვებთან ერთად. მისი ნამუშევრები კვლავ პოპულარულია, ძირითადად მათი კომპეტენტური მხატვრობის გამო.

ბარბერმა მიიღო ბოლო დავალება 1894 წელს, რათა დაეხატა დედოფალი ვიქტორია შვილიშვილებთან ერთად ეტლში. ამ შეკვეთის შემდეგ მალევე გარდაიცვალა ლონდონში.

ბარბერის ბევრი ნახატი დამზადდა ფოტოგრავიურების სახით. მან გამოფენა მოაწყო მენავთობე მხატვრების სამეფო ინსტიტუტში, უოლკერის სამხატვრო გალერეასა და მანჩესტერის სამხატვრო გალერეაში. მისი ნამუშევრების დიდი ნაწილი არის ლედი ლევერის სამხატვრო გალერეაში, პორტ-სანლაითში (მერსისაიდის საგრაფო, ინგლისის დასავლეთში).

## გალერეა

ფაილი: Charles Burton Barber - A Special Pleader.jpg| 1893
ფაილი: Charles_Burton_Barber1.jpg| სკოლისაკენ (1883)
ფაილი: Queen-Victoria-with-John-Brown.jpg| დედოფალი ვიქტორია და ჯონ ბრაუნი (1894)
ფაილი: Barber_suspense.jpg| ლოცვა (1894)

## სქოლიო
კატეგორია:გარდაცვლილი 1894
კატეგორია:დაბადებული 1845
კატეგორია:ინგლისელი ილუსტრატორები
კატეგორია:ინგლისელი მხატვრები
კატეგორია:მხატვრები ანბანის მიხედვით
შაინიძე

საკუთარი სახელი **შაინიძე** შეიძლება აღნიშნავდეს ერთ-ერთს ჩამოთვლილთაგან:

* თორნიკე შაინიძე — სპორტსმენი (ბერძნულ-რომაული ჭიდაობა)
* ჟუჟუნა შაინიძე —  პოეტი, ჟურნალისტი, ფილოლოგი

კატეგორია:ქართული გვარები
ძევრის მაცხოვრის ეკლესია

**ძევრის მაცხოვრის ეკლესია** — არქიტექტურული ძეგლი თერჯოლის მუნიციპალიტეტის სოფელ ძევრში. ეკლესია მდებარეობს ჩხარ-ეწერსა და ბოსელას შორის, გრიგოლ რობაქის სახლ-მუზეუმიდან სამხრეთით, სასაფლაოზე. ეკლესია კურთხეულია, როგორც მაცხოვრის  ტაძარი.

## ისტორია 
1872 წელს, ტაძრის აშენების ბრძანება გასცა იმპერატორმა, ალექსანდრე ნიკოლოზის ძემ და ეს საქმე დაავალა იმერეთის იმდროინდელ ეპისკოპოსს გაბრიელ ქიქოძეს.

## რესურსები ინტერნეტში
კატეგორია:თერჯოლის მუნიციპალიტეტის ტაძრები
კატეგორია:XIX საუკუნის ეკლესიები
თენგიზ რიჩკოვი

**თენგიზ რიჩკოვი** (დ. 14 ნოემბერი, 1950, ბათუმი)  	— საზღვაო უსაფრთხოების დეპარტამენტის უსაფრთხოებისა და უშიშროების სამმართველოს ნავსადგურის სახელმწიფო კონტროლის ეროვნული საინფორმაციო ცენტრის მენეჯერი, ნავსადგურის სახელმწიფო კონტროლის კოორდინატორი. შტურმან-გემთწამყვანი.

## ბიოგრაფია 
თენგიზ რიჩკოვი, დაიბადა 1950 წელს, ქალაქ ბათუმში. 1973 წელს დაამთავრა ბათუმის საზღვაოსნო სასწავლებლის გემთწამყვან-სანავიგაციო ფაკულტეტი შორეული ნაოსნობის შტურმანის სპეციალობით; 2001 წელს, საერთაშორისო საზღვაო ორგანიზაციის ეგიდით, სწავლობდა ტრიესტის საერთაშორისო საზღვაო აკადემიაში, განხრით - "ნავსადგურის სახელმწიფო კონტროლი და დროშის გამოყენება".1968 წელს, საშუალო სკოლის დამთავრების შემდეგ, მუშაობა დაიწყო  ბათუმის გემთმშენებელი ქარხნის ზეინკლად; 1974 წლიდან, საქართველოს საზღვაო სანაოსნოს მცურავ შემადგენლობაში მყოფმა, გემბანის მატროსობიდან შტურმანობამდე ყველა საფეხური გაიარა, იგი იყო კაპიტნის მეოთხე, მესამე და მეორე თანაშემწე;  სხვადასხვა სანაოსნო გემის ეკიპაჟების წევრობისას, 1987 წელს, იგი უფროსი ოფიცერი გახდა; 1991 წლიდან დასაქმდა ხმელეთზე და მრავალი წელი საქართველოს საზღვაო სანაოსნოს ზღვაოსნობის უსაფრთხოების სამსახურის საზღვაო ინსპექტორის მოვალეობას ასრულებდა; 1997 წელს იგი კვლავ ზღვას დაუბრუნდა და 1999 წლამდე შორეული ნაოსნობის კაპიტნის უფროსი თანაშემწე იყო. ხოლო 1999-2001 წლებში სუპერინტენდანტად საქმიანობდა; 2002-2011 წწ. საჯარო სამსახურს შეუერთდა და საქართველოს საზღვაო ადმინისტრაციაში სხვადასხვა მნიშვნელოვან პოზიციაზე იდგა და ასრულებდა მენეჯერის, ინსპექტორისა და მთავარი სპეციალისტის მოვალეობებს; 2011-2013 წწ. საჯარო სამართლის იურიდიული პირის "საზღვაო ტრანსპორტის სააგენტოს საზღვაო უსაფრთხოების დეპარტამენტის" უსაფრთხოებისა და უშიშროების სამმართველოს მთავარი სპეციალისტი იყო; 2018 წლის 1 აპრილიდან კი საზღვაო უსაფრთხოების დეპარტამენტის უსაფრთხოებისა და უშიშროების სამმართველოს ნავსადგურის სახელმწიფო კონტროლის ეროვნული საინფორმაციო ცენტრის მენეჯერი და ნავსადგურის სახელმწიფო კონტროლის კოორდინატორი, შტურმან-გემთწამყვანი.

## რესურსები ინტერნეტში
კატეგორია:ქართველი მეზღვაურები
კატეგორია:დაბადებული 14 ნოემბერი
კატეგორია:დაბადებული 1950
კევინ ტუიტი

**კევინ ჯ. ტუიტი** (ინგლ. Kevin J. Tuite; დ. 3 აპრილი, 1954, საუთ-ბენდი) — ამერიკელი, კანადელი ენათმეცნიერი, ანთროპოლოგი, ქართველოლოგი, მონრეალის უნივერსიტეტის (კანადა) პროფესორი.

## ბიოგრაფია
კევინ ტუიტი დაიბადა 1954 წელს აშშ-ში, ინდიანას შტატის ქალაქ საუთ-ბენდში. 1972-1976 წლებში სწავლობდა ჩრდილო-დასავლეთის უნივერსიტეტის საინჟინრო ფაკულტეტზე. 1980 წელს ჩაირიცხა ჩიკაგოს  უნივერსიტეტის ენათმეცნიერების ფაკულტეტზე. ქართულ ენას სწავლობდა ჯერ ჩიკაგოს უნივერსიტეტში პროფესორ ჰოვარდ არონსონთან, შემდეგ, 1985-1986 წლებში, თბილისის სახელმწიფო უნივერსიტეტში. დოქტორის სამეცნიერო ხარისხი მიენიჭა 1988 წელს. 

1991 წლიდან მონრეალის უნივერსიტეტის ანთროპოლოგიის განყოფილების სრული პროფესორია. იგი არის კანადისა და ირლანდიის მოქალაქე. 2010-2014 წლებში იყო ფრიდრიხ შილერის სახელობის იენის უნივერსიტეტის კავკასიოლოგიის კათედრის ხელმძღვანელი.

კევინ ტუიტი მრავალი წელია აქტიურად მოღვაწეობს ქართველოლოგიაში. მისი ნაშრომებია:  მონოგრაფია – "Kartvelian Morphosyntax. Number agreement and morphosyntactic orientation in the South Caucasian languages" (ქართველური მორფოსინტაქსი. შეთანხმება რიცხვში და მორფოსინტაქსური ორიენტაცია სამხრეთ კავკასიურ ენებში) (1998); სტატიები: „ირიბი გარდამავალი ზმნები ქართულში“ (1987), „ქართული ყე–ს გეოგრაფია“ (1989), „პრეფიქსი ს ძველ ქართულში“ (1990), „რიცხვის კატეგორია საერთო ქართველურში“ (1992), „პარადიგმების აღდგენა ქართულში“ (1996), „სვანური ენა“ (1997), „შენიშვნები სვანურ ზმნაზე“ (1998), „დეპონენსური ზმნები ქართულში“ (2002), „ქართველური სერიების ნიშნები“ (2003) და სხვ.

კევინ ტუიტი დაინტერესდა ქართული ფოლკლორითაც. მან 1994 წელს გამოსცა "An Anthology of Georgian Folk Poetry" (ქართული ხალხური პოეზიის ანთოლოგია), რომელშიც შესულია 70-მდე ნიმუში ქართული ტექსტის ინგლისური ტრანსლიტერაციითურთ.

კევინ ტუიტი აქტიურად თანამშრომლობს ქართველ მეცნიერებთან. 1985 წლიდან ხელმძღვანელობს საქართველოში ეთნოლოგიურ და ლინგვისტურ საველე კვლევებს. იგი არის კავკასიოლოგიის საერთაშორისო სამეცნიერო-კვლევითი საზოგადოებრივი ინსტიტუტის მოამბის – "ამირანი" – მთავარი რედაქტორი.

კევინ ტუიტი დაქორწინებული იყო ენათმეცნიერ ამბაკო ჭკადუას ქალიშვილზე, მხატვარ ეთერ ჭკადუაზე. წყვილი ექვსწლიანი თანაცხოვრების შემდეგ ერთმანეთს დაშორდა.

## ლიტერატურა
*ქართული ენა: ენციკლოპედია. – თბ. 2008. – გვ.461-462.
*ფეიქრიშვილი ჟ., მასალები საზღვარგარეთული ქართველოლოგიის ისტორიისათვის. – თბ., 2012. – გვ. 291-292.

## რესურსები ინტერნეტში
*
* 
*კევინ ტუიტის ვებ-გვერდი
*Kevin Tuite | Scientific Network for the Caucasus Mountain Region

## სქოლიო
კატეგორია:ამერიკელი ენათმეცნიერები
კატეგორია:დაბადებული 1954
კატეგორია:დაბადებული 3 აპრილი
კატეგორია:ამერიკელი ქართველოლოგები
კატეგორია:კანადელი ენათმეცნიერები
კატეგორია:ცოცხალი ადამიანები
ვიქტორ ცენტერაძე

**ვიქტორ (ბიქტორ) ლუკას ძე ცენტერაძე** (დ. 1888, სოფ. ბერეჟოული, ახლანდ. ჩოხატაურის მუნიციპალიტეტი, — გ. 1 სექტემბერი, 1924, თბილისი) — ქართველი პოლიტიკოსი, სოციალ-დემოკრატი (მენშევიკი).

დაიბადა გლეხის ოჯახში. იყო მუშა-რკინიგზელი, სოციალ-დემოკრატიული პარტიის წევრი 1912 წლიდან. პირველი რესპუბლიკის წლებში (1918-1921) იყო აქტიურ პარტიულ და პროფკავშირულ სამუშაოებზე. საქართველოს საბჭოთა ოკუპაციის შემდეგ, 1921 წელს 3 თვით დააპატიმრეს. 1922 წლის აგვისტო-ოქტომბერში კვლავ პატიმრობაში იყო მეტეხის ციხეში. გათავისუფლებისთანავე საბჭოთა ხელისუფლებამ საზღვარგარეთ გაასახლა. 1924 წელს ცენტერაძე, როგორც სოციალ-დემოკრატიული პარტიის საზღვარგარეთის ბიუროს რწმუნებული, ვალიკო ჯუღელთან და სხვა ლიდერებთან ერთად მალულად დაბრუნდა საქართველოში საყოველთაო აჯანყების მომზადებაში მონაწილეობის მიზნით, მაგრამ საბჭოთა უშიშროების სამსახურმა დააპატიმრა და შეიარაღებული გამოსვლების ჩახშობის შემდეგ დახვრიტა.

## ლიტერატურა
* „დახვრეტილია აჯანყების დროს...“ : 1924 წლის აჯანყების 70 წლისთავი // საქართველოს რესპუბლიკა. - თბილისი, 1994. - 27 აგვისტო. - N151(953).
*

## რესურსები ინტერნეტში
კატეგორია:დაბადებული 1888
კატეგორია:გარდაცვლილი 1924
კატეგორია:ქართველი სოციალ-დემოკრატები
კატეგორია:1924 წლის აგვისტოს აჯანყების მონაწილეები
კატეგორია:საბჭოთა კავშირის რეპრესიების მსხვერპლნი საქართველოში
ცინცქილაძე

საკუთარი სახელი **ცინცქილაძე** შეიძლება აღნიშნავდეს ერთ-ერთ შემდეგ პიროვნებათაგანს:

* ზურაბ ცინცქილაძე — ქართველი მსახიობი, პოლიტიკოსი
* მემედ ცინცქილაძე — საბჭოთა მილიციის გენერალ-მაიორი

კატეგორია:ქართული გვარები
ჩავლეიშვილი

საკუთარი სახელი **ჩავლეიშვილი** შეიძლება აღნიშნავდეს ერთ-ერთს ჩამოთვლილთაგან:

* აპოლონ ჩავლეიშვილი — მომღერალი, ლოტბარი
* ილარიონ ჩავლეიშვილი — მომღერალი
* სამუელ ჩავლეიშვილი — მომღერალი

კატეგორია:ქართული გვარები
კარლუკები

**კარლუკები** (ასევე **ქარლუქები**, **ქარლუკები**, **კარლუქები**, ძველი თურქული:𐰴𐰺𐰞𐰸, *ქარლუქ*,,  , *ხარლლოხ*,   *ქარლუქ*)  — მომთაბარე თურქული ტომების კავშირი, რომლებიც ცხოვრობდნენ ყარა-ირტიშის (შავი ირტიში) რეგიონში და ტარბაგატაის მთებში ალთაის დასავლეთით ცენტრალურ აზიაში. მათი სახელი ქვია თურქული ენების სამხრეთ-აღმოსავლურ ჯგუფს კარლუკური ენები, რომელიც სხვებთან ერთად მოიცავს: უზბეკურ, უიღურულ და ილი თურქულ ენებს.

## ლიტერატურა 
*
* Z. V. Togan: *The Origins of the Kazaks and the ôzbeks*, H.B. Paksoy, IUE.it, webpage: IUE-5 .

## სქოლიო 
კატეგორია:ევრაზიის მომთაბარე ჯგუფები
ჰიუ ჰადსონი

**ჰიუ ჰადსონი** (; დ. 25 აგვისტო, 1936, უესტ-ენდი — გ. 10 თებერვალი, 2023, ჰამერსტიმი, გაერთიანებული სამეფო) — ბრიტანელი კინორეჟისორი, სცენარისტი და პროდიუსერი.

ჰადსონმა განათლება მიიღო იტონის კოლეჯში. 

1960 წელს, პარიზში გატარებული წლების შემდეგ, დაბრუნდა სამშობლოში და სათავეში ჩაუდგა დოკუმენტური ფილმების კომპანიას. თავიდან დგამდა დოკუმენტურ, შემდეგ მოკლემეტრაჟიან და სატელევიზიო ფილმებს. დიდ კინემატოგრაფში პოულარობა მოუტანა 1979-80 წლებში გადაღებულმა ფილმმა „ცეცხლოვანი ეტლები“, რომელმაც მოიპოვა კანის კინოფესტივალის (1981) 2 პრემია, 4 „ოსკარი“ (ნომინირებული 7-დან, 1982), 3 ბაფტა (1982) და სხვა მრავალი პრიზი.

## რესურსები ინტერნეტში
* 

კატეგორია:დაბადებული 25 აგვისტო
კატეგორია:დაბადებული 1936
კატეგორია:გარდაცვლილი 10 თებერვალი
კატეგორია:გარდაცვლილი 2023
კატეგორია:ინგლისელი კინორეჟისორები
კატეგორია:ლონდონში დაბადებულები
სხვა სამყაროს სამეფო

**სხვა სამყაროს სამეფო** (ინგლ. Other World Kingdom) არის ვირტუალური სახელმწიფო, რომელიც ფემინისტების ინიციატივით ჩამოყალიბდა ჩეხეთის დედაქალაქ პრაღაში 1996 წელს. მმართველობის ფორმა არის აბსოლუტური მონარქია BDSM-ის ელემენტებით.

## ჩამოყალიბება 
სამეფოს შექმნის ოფიციალური თარიღი 1996 წლის 1 ივნისია. ის ჩერნას მუნიციპალიტეტში, ჟძიარ-ნად-საზავოუს რაიონში მდებარეობს, მე-16 საუკუნის ციხესიმაგრის ტერიტორიაზე. პირველი მოქალაქეების მიღება სამეფომ 1997 წელს დაიწყო. სამეფოს გააჩნია თავისი სასამართლო სისტემა, პოლიცია, ვალუტა (დომი), პასპორტი და სახელმწიფო ჰიმნი. მმართველობის ფორმა არის BDSM ელემენტების მქონე აბსოლუტური მონარქია. ამჟამად ქვეყნის მეთაური დედოფალი პატრიცია I-ია.

## სახელმწიფო მოწყობა 
სამეფო წარმოადგენს აბსოლუტურ მონარქიას. ქვეყნის მეთაური არის დედოფალი პატრიცია I, რომლის კორონაცია 1997 წლის 30 მაისს შედგა. ქვეყნის კანონმდებლობის თანახმად, დედოფალს შეუძლია ცვლილებების შეტანა კანონებში და სხვა იურიდიულ აქტებში.

სახელმწიფოს საზოგადოება დაყოფილია რამდენიმე კლასად, რომელთაგან უმაღლესად მიჩნეულია "ამაღლებული ქალბატონები" ან "ქალბატონები მოქალაქეები", რომლებიც ქმნიან სამეფოს თავადაზნაურობას.

მოქალაქეობის მისაღებად ქალი უნდა აკმაყოფილებდეს გარკვეულ კრიტერიუმებს, კონკრეტულად კი:

* უნდა მიაღწიოს თანხმობის ასაკს.

* უნდა ფლობდეს მინიმუმ ერთ მონა-კაცს.

* უნდა ემორჩილებოდეს სახელმწიფოს პრინციპებს და კანონებს.

* მოქალაქეობის მისაღებად უნდა გააგზავნოს განცხადება.

* უნდა გაატაროს მინიმუმ ხუთი ღამე სამეფო სასახლის რაიონში.

მეორე კლასი არის დედოფლის ქვეშევრდომები - კაცები, რომლებიც იცავენ სამეფოს კანონებს, ემორჩილებიან დედოფალს და უხდიან მას გადასახადებს, მაგრამ ამავდროულად გააჩნიათ გარკვეული უფლებები, მაგალითად მოგზაურობის, ბიზნესით დაკავების, საკუთარი აზრის გამოხატვის, შვილის ყოლის და სხვა უფლებები.

ქვედა კლასი არიან დედოფლის და კეთილშობილი ქალბატონების კუთვნილი კაცი მონები, რომლებსაც არავითარი უფლებები არ აქვთ და ქალების შინაურ ცხოველებად ითვლებიან. 

## ტერიტორია 
სამეფოს საკუთრებაშია 3 ჰექტარის მიწის ნაკვეთი რამდენიმე შენობით, 250 მეტრიანი ოვალური გზით, პატარა ტბით და ა.შ. სამეფოში მთავარ შენობად დედოფლის სასახლე ითვლება, რომელსაც გააჩნია საბანკეტო დარბაზი, ბიბლიოთეკა, სატახტო დარბაზი, წამების კამერა, საკლასო ოთახი, სავარჯიშო დარბაზი, დიდი მიწისქვეშა ციხე და კამერები, რომელთა ქირაობა არის შესაძლებელი. სასახლეს ასევე გააჩნია დამატებითი ოთახები ვიზიტორებისთვის, მათ შორის აუზი, პაბი, რესტორანი და ღამის კლუბი.

## სქოლიო 
კატეგორია:ბდსმ
კატეგორია:ჩეხეთი
საბჭოთა კავშირის თასი რაგბიში

**საბჭოთა კავშირის თასი რაგბიში** თამაშდებოდა 1936 წლიდან.

თბილისის „ლოკომოტივმა“ 1978 წელს, ხოლო ქუთაისის რაგბის გუნდმა ორჯერ (1987 და 1990 წლებში) მოიპოვა საბჭოთა კავშირის თასი.

## სქოლიო
კატეგორია:რაგბი საბჭოთა კავშირში
საბჭოთა კავშირის თასი თხილამურებით სრიალში

**საბჭოთა კავშირის თასი თხილამურებით სრიალში** — საუკეთესო საბჭოთა მოთხილამურეების შეჯიბრი. პირველად 1969 წელს ჩატარდა ბაკურიანში და შემდეგ ყოველწლიურად ტარდებოდა. 1969-1991 წლებში სულ 23-ჯერ ჩატარდა.

კატეგორია:თხილამურებით სრიალი საბჭოთა კავშირში
ხაბაძე

საკუთარი სახელი **ხაბაძე** შეიძლება აღნიშნავდეს ერთ-ერთ შემდეგ პიროვნებათაგანს:

* არჩილ ხაბაძე — პოლიტიკოსი
* ენვერ ხაბაძე — მოცეკვავე, ქორეოგრაფი

კატეგორია:ქართული გვარები
კატეგორია:მრავალმნიშვნელოვანი გვერდები გვარის შემცველი სიებით
ხაბაზი

საკუთარი სახელი **ხაბაზი** შეიძლება აღნიშნავდეს ერთ-ერთ შემდეგ პიროვნებათაგანს:

* ასლან ხაბაზი — ქართველი ექიმი-ინფექციონისტი
* კობა ხაბაზი — ქართველი პოლიტიკოსი

კატეგორია:ქართული გვარები
ხეჩინაშვილი

საკუთარი სახელი **ხეჩინაშვილი** შეიძლება აღნიშნავდეს ერთ-ერთ შემდეგ პიროვნებათაგანს:

* გერა ხეჩინაშვილი — ქართველი არქიტექტორი
* გიორგი ხეჩინაშვილი — ქართველი ექიმი-ალერგოლოგი, პოლიტიკოსი
* სიმონ ხეჩინაშვილი — ქართველი ექიმი, ოტორინოლარინგოლოგი
* სიმონ ხეჩინაშვილი — ქართველი ექიმი, საზოგადო მოღვაწე

კატეგორია:ქართული გვარები
მცირე წინტალა

**მცირე წინტალა** () — ფრინველი მეჭვავიასნაირთა რიგისა.

## აღწერა 
ძალიან ჰგავს საყელოიან წინტალას, მაგრამ უფრო პატარაა. ზომასა და შეფერილობაში სქესთა შორის განსხვავება თითქმის არაა გამოხატული. თავი შავი და თეთრი ზოლებითაა, მუცელი თეთრი, ფრთები ყავისფერი. საყელოიანი წინტალასაგან განსხვავებით, მცირე წინტალას პირველი რიგის პირველი მომქნევი ბუმბულის ღერო მთლიანად თეთრია, მისი წვეროს მცირე ნაწილის გარდა. დანარჩენი მომქნევების ღეროები კი მუქია. ქუთუთოების შიშველი კიდეები თვალის ირგვლივ წარმოქმნიან ყვითელ რგოლს. ნისკარტი შავია, ნისკარტქვედას მხოლოდ ძირია მოყვითალო. ფეხები მოყვითალოა.
* 
* 
* 
საქართველოში მოიპოვება ჩრდილოური მცირე წინტალა (*Ch. d. curonicus*).

## სქოლიო 
კატეგორია:მეჭვავია
კატეგორია:აფრიკის ფრინველები
სიმონ ხეჩინაშვილი (დ. 1859)

**სიმონ ივანეს ძე ხეჩინაშვილი**, *ხეჩინოვი*, (დ. 1859, ახალციხე, — გ. 1926, ბერლინი) — ქართველი ექიმი, საზოგადო მოღვაწე.

სიმონ ხეჩინაშვილი წარმოშობით იყო ახალციხელ კათოლიკეთა ოჯახიდან. დაამთავრა ქუთაისის გიმნაზია, შემდეგ — მოსკოვის უნივერსიტეტის სამედიცინო ფაკულტეტი (1884). დახელოვნდა საფრანგეთში, გერმანიაში, შვედეთში. საქართველოში დაბრუნების შემდეგ ძირითადად ქუთაისში მოღვაწეობა. სხვადასხვა დროს იყო ქუთაისის ქალაქის ამბულატორიის, გიმნაზიის ექიმი, ქუთაისის სამედიცინო საზოგადოების თავმჯდომარე. მისი ინიციატივით (დ. ნაზარიშვილთან და გ. გოკიელთან ერთად) ქუთაისში აშენდა 250 საწოლიანი საავადმყოფო. უსასყიდლოდ მკურნალობდა ქუთაისის თეატრის დასს, დასავლეთ საქართველოს ღარიბ მოსახლეობას, კითხულობდა საგანმანათლებლო ლექციებს სამედიცინო თემებზე. მისი პუბლიკაციები ხშირად იბეჭდებოდა საქართველოს იმდროინდელ პრესაში. 

სამედიცინო პრაქტიკის პარალელურად ეწეოდა საზოგადოებრივ საქმიანობას. იყო ქუთაისის გუბერნიის ღარიბ სტუდენტთა დამხმარე საზოგადოების თავმჯდომარე. 1892 წელს ქუთაისის სათათბიროს მესამე თანრიგის ხმოსნად აირჩიეს. 1912 წლიდან იყო „ქართველთა შორის წერა-კითხვის გამავრცელებელი საზოგადოების“ ქუთაისის განყოფილების გამგეობის წევრი. 1925 წელს სამკურნალოდ ჩავიდა ბერლინში, სადაც მისი ქალიშვილი მარიამი (მარუსა) და სიძე ტიტე მარგველაშვილი ცხოვრობდნენ. გარდაიცვალა იქვე. დაკრძალულია ქუთაისში.  

## რესურსები ინტერნეტში
* 
* 
* ხეჩინაშვილი-მარგველაშვილი მარიამ სიმონის ასული. „საზოგადოებრივი არქივი“, საბჭოთა წარსულის კვლევის ლაბორატორია.

კატეგორია:დაბადებული 1859
კატეგორია:გარდაცვლილი 1926
კატეგორია:ახალციხეში დაბადებულები
კატეგორია:ქართველი თერაპევტები
კატეგორია:ქართველი საზოგადო მოღვაწეები
კატეგორია:ქართველთა შორის წერა-კითხვის გამავრცელებელი საზოგადოების წევრები
ხოზრევანიძე

საკუთარი სახელი **ხოზრევანიძე** შეიძლება აღნიშნავდეს ერთ-ერთ შემდეგ პიროვნებათაგანს:

* თემურ ხოზრევანიძე — ქართველი სპორტსმენი (ბერძნულ–რომაული ჭიდაობა)
* ნოე ხოზრევანიძე — ქართველი აგრონომი, პოლიტიკოსი
* რატი ხოზრევანიძე — ქართველი სპორტსმენი (ბერძნულ–რომაული ჭიდაობა)

კატეგორია:ქართული გვარები
Cantharellus cinnabarinus

***Cantharellus cinnabarinus*** — სოკოს სახეობა მიქლიოს გვარისა. 

კარგი ხარისხის საჭმელი სოკოა. იზრდება დიდ ჯგუფებად ჩრდილოეთ ამერიკის ფოთლოვან და შერეულ ტყეებში, ზაფხულიდან შემოდგომამდე.

სოკო პირველად აღწერა ამერიკელმა მიკოლოგმა ლუის დეივიდ შვაინიცმა 1822 წელს როგორ *Agaricus cinnabarinus*.
1832 წელს შვაინიცმა სოკო მიქლიოს () გვარში გადაიტანა.
 
**სამეცნიერო სინონიმები**:
*  
*  
* 

## აღწერა 
ქუდის დიამეტრი — 1-4 სმ, თავიდან ამოზნექილი, შემდგომში ჩაზნექილია, არათანაბარი ტალღოვანი კიდეებით. წითელი, ასაკთან ერთად მოვარდისფრო წითელი, ბოჭკოვანი.

რბილობი — შედარებით თხელი, ხორცოვან-ბოჭკოვანი. სასიამოვნო მოტკბო სუნითა და ოდნავ მომწარო გემოთი. დაზიანებისას ფერს არ იცვლის.

ფეხის სიგრძე —1,5-4 სმ, სიგანე 1 სმ, ცილინდრული, მოვარდისფრო ან წითელი.

ჰიმენოფორი — დანაოჭებული, დამავალი, კარგად განვითარებული ზედაპირით, ფირფიტების მსგავსი. ფსევდოფირფიტები სქელია, განტოტებული, ვარდისფერი.

სპორების ფხვნილი — მოვარდისფრო კრემისფერი. სპორები — 9×5 მკმ, ელიფსისებური.

ფაილი:2011-07-12 Cantharellus cinnabarinus 71498 cropped.jpg
ფაილი:Cantharellus cinnabarinus (Schwein.) Schwein 645336.jpg
ფაილი:Red Chanterelle Durham NC.jpg
ფაილი:Cantharellus cinnabarinus.jpg

## ეკოლოგია და გავრცელება 
იზრდება ნიადაგზე, დიდ ჯგუფებად, იშვიათად ერთეულებად ფართოფოთლოვან და შერეულ ტყეებში; მიკორიზას უპირატესად წარმოქმნის მუხასა და წიფელთან. ურჩევნია მჟავე ნიადაგი.

გავრცელებულია ჩრდილოეთ ამერიკის აღმოსავლეთ ნაწილში (ძირითადად აშშ-ში), ასევე ცენტრალურ ამერიკაში (ძირითადად მექსიკაში). გავრცელების არეალი აგრეთვე მოიცავს აღმოსავლეთ აზიასა (იაპონია და მალაიზია) და ავსტრალიას.

**სეზონი** — ზაფხულიდან შემოდგომამდე.

## კვებითი ღირებულება
კარგი ხარისხის საჭმელი სოკოა, ახასიათებს სასიამოვნო მოტკბო გემო და ოდნავ მომწარო გემო. თუმცა შეიცავს დიდი რაოდენობით წყალს (90%-დე).

გამოიყენება ახალი, შემწვარი, მოხარშული და გამხმარი სახით. მისგან ამზადებენ სხვადასხვა წვნიან კერძებს, აგრეთვე ახმობენ და სანელებელად იყენებენ.

გამოუცდელ მესოკოვეს იგი შესაძლოა აერიოს საჭმელად უვარგის სახეობაში *Hygrocybe cantharellus*, რომელიც განსხვავდება განტოტებული ფირფიტებითა და შედარებით თხელი კიდეებით.

## მსგავსი სახეობები

ფაილი:2011-06-17 Hygrocybe cantharellus 69428 cropped.jpg|*Hygrocybe cantharellus*

## რესურსები ინტერნეტში
*
*

## სქოლიო 
კატეგორია:მიქლიოსებრნი
კატეგორია:საჭმელი სოკოები
თოთაძე

საკუთარი სახელი **თოთაძე** შეიძლება აღნიშნავდეს ერთ-ერთ შემდეგ პიროვნებათაგანს:

* ანზორ თოთაძე — ქართველი ეკონომისტი
* ლაშა თოთაძე — ქართველი ფეხბურთელი

კატეგორია:ქართული გვარები
კიკალიშვილი

საკუთარი სახელი **კიკალიშვილი** შეიძლება აღნიშნავდეს ერთ-ერთ შემდეგ პიროვნებათაგანს:

* თამაზ კიკალიშვილი — ქართველი მოცეკვავე
* თენგიზ კიკალიშვილი — ქართველი მოქანდაკე
* ლიანა კიკალიშვილი — ქართველი ანატომი
* მამუკა კიკალიშვილი — ქართველი ფოტოგრაფი

კატეგორია:ქართული გვარები
შკანთის ხის ეკლესია

**შკანთის ხის ეკლესია** — არქიტექტურული ძეგლი საამეგრელო-ზემო სვანეთის მხარეში, მარტვილის მუნიციპალიტეტის სოფელ შკანთის სასაფლაოზე.

## აღწერა 
შკანთის ხის ეკლესია დგას მცირე შემაღლების მქონე ხელოვნურ სუბსტრუქციაზე, რომელიც მოწყობილია ნატეხი რიყის ქვით. ეკლესია სწორკუთხედს წარმოადგენს. კარი დასავლეთ და ჩრდილოეთ კედელშია გაჭრილი. ცენტრალური შესასვლელი, სწორედ დასავლეთ მხრიდანაა. ამ მხარეს კარის წინ ბეტონის ცოკოლზე პორტიკია მოწყობილი, რომლის გადახურვაც ხის სვეტებს ეტრდნობა ორი მხრიდან. სამხრეთ კედელში დიდი ზომის სწორკუთხა ფანჯრის ღიობია დატანილი. ხის კედლები ნაგებია თანაბარი ზომის კარგად დამუშავებული ფიცრებისაგან. დარბაზს, ისევე როგორც დასავლეთ პორტიკს, ორქანობა გადახურვა აქვს. გადახურულია აზბოცემენტის ფილებით. დასავლეთ ფასადი, პორტიკის გადახურვის თავზე, ხისავე მასალით ამოყვანილი, თაღოვანი დეკორითაა გაფორმებული, რომლის ცენტრშიც ხის ჯვარია განთავსებული. პორტიკის სამხრეთ დასავლეთით ხის ბოძებზე გამართულ კონსტრუქციაზე, რომელიც სამრეკლოს ფუნქციას ასრულებს, ზარია განთავსებული.

## რესურსები ინტერნეტში
კატეგორია:მარტვილის მუნიციპალიტეტის ტაძრები
დოდო ჩოგოვაძე

**დოდო ჩოგოვაძე** (დ. 1 თებერვალი, 1951, თბილისი) — ქართველი მსახიობი. პოპულარობა მოუტანა პრინცესას როლის შესრულებამ მ. გორკის სახელობის კინოსტუდიაში გადაღებულ ფილმში „ალადინის ჯადოსნური ლამპარი“ (1966). 1967 წელს ჟურნალ „საბჭოთა ეკრანის“ გარეკანზე მოხვდა. გდრ-ში კი გამოსცეს ღია ბარათები მისი გამოსახულებით.

თავდაპირველად კინოეკრანზე 12 წლის ასაკში, 1963 წელს, რე­ჟი­სო­რე­ბის — ნელი ნე­ნო­ვა­სა და გენო წუ­ლა­ი­ას „ცე­რო­დე­ნა რა­ინ­დებში“ გა­მოჩ­ნდა, მოგ­ვი­ა­ნე­ბით კი, მსა­ხი­ო­ბის სი­ლა­მა­ზემ და არ­ტის­ტუ­ლო­ბამ რუსი რე­ჟი­სო­რე­ბიც მო­ხიბ­ლა. 

## ფილმოგრაფია
* 1963 — „ცეროდენა რაინდები“ — ნანა (რეჟ. ნელი ნენოვა და გენო წულაია)
* 1966 — „ალადინის ჯადოსნური ლამპარი“ — პრინცესა ბუდური (რეჟ. ბორის რიცარევი)
* 1981 — „ცაში „ღამის ალქაჯები“ არიან“ — სოფიკო (რეჟ. ევგენია ჟიგულენკო)

## რესურსები ინტერნეტში
*
*
*1960-იანი წლების ქართველი ლამაზმანი

## სქოლიო
კატეგორია:დაბადებული 1 თებერვალი
კატეგორია:დაბადებული 1951
კატეგორია:თბილისში დაბადებულები
კატეგორია:ქართველი მსახიობები
კატეგორია:XX საუკუნის მსახიობები
კატეგორია:თბილისის თეატრისა და კინოს უნივერსიტეტის კურსდამთავრებულები
მეშველიანი

საკუთარი სახელი **მეშველიანი** შეიძლება აღნიშნავდეს ერთ-ერთ შემდეგ პიროვნებათაგანს:

* გოგი მეშველიანი — ქართველი პოლიტიკოსი, ფინანსისტი
* თენგიზ მეშველიანი — ქართველი არქეოლოგი
* კახაბერ მეშველიანი — ქართველი ფეხბურთელი
* სოსო მეშველიანი — ქართველი პოეტი

კატეგორია:ქართული გვარები
ქარსელაძე

საკუთარი სახელი **ქარსელაძე** შეიძლება აღნიშნავდეს ერთ-ერთ შემდეგ პიროვნებათაგანს:

* გია ქარსელაძე — 9 აპრილის ტრაგედიის გმირი
* ვახტანგ ქარსელაძე — ქართველი მოჭადრაკე, მწვრთნელი
* ვახტანგ ქარსელაძე — ქართველი მრეწველი, პოლიტიკოსი
* ვლადიმერ ქარსელაძე — ქართველი პოლიტიკოსი, სახელმწიფო მოხელე
* ირაკლი ქარსელაძე — ქართველი ეკონომისტი, სახელმწიფო მოხელე
* ნინი ქარსელაძე — ქართველი საესტრადო მომღერალი
* რუსუდან აფხაზავა-ქარსელაძე — ქართველი ექიმი, პედიატრი

კატეგორია:ქართული გვარები
სიღნაღის წმინდა სტეფანეს ეკლესია

**სიღნაღის წმინდა სტეფანეს ეკლესია** — არქიტექტურული ძეგლი საქართველოში, სიღნაღის მუნიციპალიტეტში. ტაძარი ააგეს 1762 წელს. ტაძარი ციხესიმაგრის ნანგრევებში მდებარეობს, ერთ-ერთ დანგრეულ კოშკში. ნაკურთხია როგორც წმინდა სტეფანეს ტაძარი.

## აღწერა 
არქიტექტურული ძეგლი წმინდა სტეფანეს ეკლესია მდებარეობს კახეთის მხარეში, კერძოდ სიღნაღის მუნიციპალიტეტში, ილია ჭავჭავაძის ქუჩაზე დგას რიყის ქვით ნაშენი, ქონგურებიანი მრგვალი კოშკი და ციხის ნანგრევები. წმ. სტეფანეს ეკლესია ამ კოშკის შიგნით მდებარეობს. გარედან მისი დანახვა შეუძლებელია. კოშკის გვერდით, ქუჩიდან  ქვის კიბე ადის, რომელიც სამრეკლოს ადგება. სამრეკლო კოშკის კედელშია ჩაშენებული. სამრეკლო ეკლესიის კარიბჭის ფუნქციასაც ასრულებს. კოშკის აღმოსავლეთი კედელი გაჭრილია და წმ. სტეფანეს მცირე ზომის, დარბაზული ეკლესიაა ჩაშენებული. გარედან ეკლესიი ირგვლივ საკმაოდ მცირე ადგილია. წმ. სტეფანეს ეკლესიის ინტერიერი ვიწრო და წაგრძელებულია, აღმოსავლეთით საკურთხევლის აფსიდით. დარბაზი  შეისრული კამარითაა გადახურული. ასევე შეისრული პორმისაა საბჯენი თაღები. ინტერიერში ჩანს რესტავრაციის კვალი მაგალითად ადგილები რომელიც ახალი აგურით არის აღდგენილი. ტაძრის აღმოსავლეთი ნაწილი უფრო ძველია. ეკლესიას ორი შესასვლელი აქვს სამხრეთიდან და დასავლეთიდან. ორი ვიწრო სარკმელია გაჭრილი აფსიდსა და დასავლეთის კედელში. გარედან ეკლესიისსადა ფასადი აქვს. ნაშენია რიყის ქვისა და აგურის შერეული წყობით. ფასადებზე ასევე შეიმჩნევა ახალი რესტავრაციის დროინდელი ახალი აგურიც. გადახურულია ორფერდა კრამიტის სახურავით. აქედან მიემართება კიბე, რომლითაც კოშკში ავდივართ, საიდანაც ეკლესიას ზევიდან დავყურებთ. წმ. სტეფანეს ეკლესიის საკურთხევლის აფსიდში მოხატულობის ფრაგმენტები გაირჩევა. სამრეკლო აგურითაა ნაშენი. მის ღიობებს შეისრული ფორმა აქვთ. სამრეკლოს თავზე ახალი ფანჩატური ადგას.

## რესურსები ინტერნეტში
კატეგორია:სიღნაღის მუნიციპალიტეტის ტაძრები
კატეგორია:საქართველოს მართლმადიდებელი ეკლესია
კატეგორია:საქართველოს ტაძრები
თრედზი

**თრედზი** () — სოციალური მედია და სოციალური ქსელის სერვისი, რომელიც ეკუთვნის ამერიკულ ტექნოლოგიურ კომპანიას Meta Platforms. აპლიკაცია თავდაპირველად შეიქმნა ინსტაგრამის ბაზაზე. დასარეგისტრირებლად მომხმარებლებს უნდა ჰქონდეს Instagram ანგარიში. მომხმარებლების იუზერნეიმები როგორც ინსტაგრამში, ასევე თრედზიში იდენტურია.  თრედზიში მომხმარებელს შეუძლია ტექსტისა და სურათების გამოქვეყნება, სხვისი პოსტებისთვის პასუხის გაცემა და ამ პოსტების დალაიქება. აპლიკაცია Twitter-ის მსგავსად ფუნქციონირებს და ხშირად მოიხსენიება, როგორც მისი „მკვლელი“.  აპლიკაცია ხელმისაწვდომია iOS-სა და Android-ზე.

## სქოლიო
კატეგორია:სოციალური ქსელების სერვისები
გიგანების კომპლექსი

**გიგანების კომპლექსი** — კომპლექსური ძეგლი რაჭა-ლეჩხუმი-ქვემო სვანეთის ლენტეხის მუნიციპალიტეტში

## აღწერა 
მისი ჩრდილოეთი და სამხრეთი ფასადი ყრუა, ხოლო აღმოსავლეთ ფასადზე - ერთი ტრაპეციის ფორმის სარკმელია დატანებული, რომლის ჭრილიც გარედან ვიწროა, ხოლო შიგნიდან გაფართოებული.კომპლექსი მოიცავს ერთმანეთის მიჯრით აგებულ ორ დარბაზ-მაჩუბსა და ორ კოშკს.Ისინი ნაშენია ქვის ირეგულარული წყობით, კირის დუღაბზე. აღმოსავლეთით, დამრეც ფერდობზე მდებარე კოშკი ოთხსართულიანია.ადრე ფასადები სრულად იყო შელესილი ხოლო ახლა ნალესობა მხოლოდ ადგილ-ადგილ არის შემორჩენილი. სახურავი მოწყობილია ხის კონსტრუქციაზე გამართული ფიქალის ფილებით. Მეპატრონეს თქმით, სახურავი დაახლოვებით 10 წლის წინ არის შეკეთებული. Კოშკი მასზე მიდგმულ დარბაზ-მაჩუბს დასავლეთ  კედლის მეორე სართულზე გაჭრილი სწორკუთხა კარით უკავშირდება. აღნიშნული დარბაზ - მაჩუბის სახურავი, სართულშუა გადახურვა და კედლების ზედა ნაწილი ჩაქცეულია.მის აღმოსავლეთ ფასადზე, პირველი სართული დონეზე დატანებულია ორი საძელე ღიობი, მეორე სართულზე კი 2 კარი. Სამხრეთ კედელზე დატანებულია ერთი სარკმელი, ერთი სწორკუთხა კარი, ერთი თაღჩა და ორი საძელი ფოსო. Კოშკში საინტერესოა სარკმლის მოყვანილობა. Მისი ჭრილი გარედან ვიწროა და სამკუთხა ფორმის, ხოლო შიგნიდან კი მკვეთრად გაფართოებული და სწორკუთხა მოყვანილობის. Სარკმელს გააჩნია საფეხუროვანი რაფა. Სამხრეთი კედელი ყრუა. Ხოლო დასავლეთ კედლის შემორჩენილ ნაწილზე დატანებულია ორი ღიობი. Ასევე აღსანიშნავია ის ფაქტი რომ ზემოაღწერილ დარბაზ-მაჩუბს დასავლეთის მხრიდან მიდგმული აქვს ასევე დარბაზ-მაჩუბი და კოშკი, რომელთაგანაც მხოლოდ კედლების ნაწილია შემორჩენილი. Კომპლექსის დასავლეთით, დაახლოვებით 40 მეტრში მდებარეობდა კოშკი და სატრაპეზო, რომელთაგანაც ახლა მხოლოდ მცირე ნაწილიღაა შემორჩენილი. 

## რესურსები ინტერნეტში
კატეგორია:ლენტეხის მუნიციპალიტეტის არქიტექტურული ძეგლები
ბაბლუანი

საკუთარი სახელი **ბაბლუანი** შეიძლება აღნიშნავდეს ერთ-ერთს ჩამოთვლილთაგან:

* გელა ბაბლუანი — კინორეჟისორი
* თეიმურაზ ბაბლუანი — კინორეჟისორი, მსახიობი, მწერალი

კატეგორია:ქართული გვარები
კატეგორია:მრავალმნიშვნელოვანი გვერდები გვარის შემცველი სიებით
გაზდელიანი

საკუთარი სახელი **გაზდელიანი** შეიძლება აღნიშნავდეს ერთ-ერთ შემდეგ პიროვნებათაგანს:

* ბესიკ გაზდელიანი — ქართველი ეკონომისტი, პოლიტიკოსი
* თენგიზ გაზდელიანი — ქართველი ექიმი, პოლიტიკოსი, სპორტსმენი
* თენგიზ გაზდელიანი — ქართველი სპორტსმენი (მკლავჭიდი)

კატეგორია:ქართული გვარები
შვიდი საყვირი

მინი|შვიდი საყვირი
**შვიდი საყვირი** ნახსენებია იოანეს გამოცხადებაში, სადაც აღწერილია აპოკალიფსის მოვლენები, რომელიც იოანე მოციქულმა საბერძნეთის კუნძულ პატმოსზე გადასახლებისას იხილა. შვიდი საყვირი შვიდ ანგელოზს მიეცემა, რომლებიც მას მეშვიდე ბეჭდის ახსნის შემდეგ ჩაბერავენ.

## პირველი საყვირი 
წამოვა სეტყვა და ცეცხლი, სისხლში არეული, რომელიც თავს დაატყდება მიწას, დაწვავს ხეთა მესამედს და გადაბუგავს მწვანე ბალახს.

## მეორე საყვირი 
ზღვაში ჩავარდება „თითქოს უზარმაზარი მთა, ცეცხლით მოლაპლაპე“. ამის შემდგომ ზღვის მესამედი სისხლით იქცევა წყლისქვეშ მცხოვრებთა ერთი მესამედი ამოწყდება, ხოლო ხომალდთა მესამედი დაიღუპება.

## მესამე საყვირი 
ჩამოვარდება ზეციდან „ლამპარივით მოელვარე ვეება ვარსკვლავი“, რომელიც წყაროებისა და მდინარეების მესამედს დაეცემა, ბევრი ადამიანი დაიღუპება მისი სიმწარისგან.

## მეოთხე საყვირი 
მზის, მთვარისა და ვარსკვლავების სინათლის ერთი მესამედი დაბნელდება. ამის შემდგომ მოდის უბედურების მომასწავლებელი საყვირები (მეხუთე, მეექვსე და მეშვიდე).

## მეხუთე საყვირი 
გაიღება უფსკრულის ჯურღმული და მიეცა მისი გასაღები ანგელოზს. გააღებს ანგელოზი ჯურღმულს და ამოვა იქიდან კვამლი, რომელიც მზეს და ჰაერს დააბნელებს. კვამლიდან გამოვლენ კალიები, რომელთაც მორიელთა მსგავსი ძალაუფლება მიეცემათ. ეთქმევათ მათ, რომ არ დაეზიანებინათ ბალახეულობა, მწვანილეულობა და ხე, შეხებოდნენ მხოლოდ იმ ადამიანებს, რომელთაც ღვთის ბეჭედი არ ექნებათ შუბლზე. მიეცათ უფლება ეწამებინათ ისინი ხუთ თვეს, მაგრამ არ დაეხოცათ. მათი წამება ჰგავდა მორიელისგან ადამიანის დაგესვლას.
და მიეცემათ მათ უფლება, რომ არ დახოცონ, არამედ მხოლოდ აწამონ ისინი ისინი ხუთ თვეს; და მათი წამება ემგვანება მორიელისგან ადამიანის დაგესვლას. კალიებს ადამიანთა მსგავსი სახეები ექნებათ, ემგვანებიან „საომრად გამზადებულ ცხენს“, ექნებათ ქალის მსგავსი თმა და ლომის ეშვების მსგავსი კბილები. კალიებს რკინის მსგავსი ჯავშანი და მორიელის მსგავსი კუდი ექნებათ. მათი მეფე იქნება უფსკრულის ანგელოზი აბადონი.

## მეექვსე საყვირი 
## მეშვიდე საყვირი 
## სქოლიო 
კატეგორია:ქრისტიანული ტერმინები
კატეგორია:ქრისტიანული ესქატოლოგია
თამარ რევია

**თამარ რევია** (დ. 1907 — გ. აგვისტო, 1983) — ქართველი ქველმოქმედი.

## ბიოგრაფია 
თამარ რევია დაიბადა 1907 წელს. 

თამარის პირველი მეუღლე მანჯგალაძე საგარეო საქმეთა სამინისტროში მუშაობდა. რაღაც დანაშაულისათვის 32 კაცთან ერთად გაასამართლეს და დახვრეტა მიუსაჯეს. თამარი გადასახლებას რომ გადაერჩინა, მისმა ძმამ, ლევან რევიამ, აბელ ენუქიძეს სთხოვა დახმარება. მან ურჩია, სასწრაფოდ უცხოელზე გაეთხოვებინათ. მართლაც, ერთ ახალგაზრდა გერმანელ სამხედრო ინჟინერს, კარლ ტიცს გააყოლეს, რომელიც საქართველოში მუშაობდა. ამ პერიოდში ჰიტლერმა გამოსცა ბრძანება, ყველა გერმანელის სამშობლოში დაბრუნების შესახებ, ტიციც წავიდა გერმანიაში და ცოლიც თან წაიყვანა. მათ ორი შვილი ჰყავდათ — კარლი და ვივიანი. თამარი ქართულ შტაბში, გიორგი მაღალაშვილის სოციალურ განყოფილებაში მუშაობდა. ამ პერიოდში ქმარი გაეყარა და ბავშვებიც წაართვა.

აქტიურად ეხმარებოდა მეორე მსოფლიო ომის ბოლო პერიოდში პოლონეთიდან და ჩეხოსლოვაკიიდან ლტოლვილ ქართველებს. ამ საქმეში ამს ეხმარებოდა შოთა ბერეჟიანი, მისი მომავალი მეუღლე, რომელზეც დაქორწინდა 1945 წელს. ისინი ფლობდნენ რესტორან „ფრანკო-ჟორჟიენს“. რესტორანი გაკოტრდა და გაყიდეს. თამარმა შვილები მოძებნა და ამერიკიდან ახალგათხოვილი ქალიშვილი ჩამოიყვანა. ლევილში ერთ ოთახში ცხოვრობდნენ. ცოტა ხნის შემდეგ ლევილთან ახლოს, ლინასში დაიწყეს სახლის მშენებლობა, რომელიც ლატარიაში მოგებული 600 ათასი ფრანკის წყალობით დაამთავრეს.

1982 წელს თამარმა ოპერაცია გაიკეთა. 1983 წელს გარდაიცვალა. დაკრძალულია ლევილის ქართულ სასაფლაოზე

## ლიტერატურა
* დაუშვილი რ., თამარ რევია — „მადამ ტიცი“ და გრიგოლ რობაქიძის „მეგი“, პრაიმტაიმი, 2011, 17 ოქტომბერი, N 42, გვ. 44-45
* აბდუშელი ლ., თამარა ბერეჟიანის გამოსათხოვარი, თავისუფლების ტრიბუნა, პარიზი, 1984, N 42, გვ. 26
* ჟღენტი მ., მოგონება თამარ ბერეჟიანზე, გუშაგი, პარიზი, 1984, N 1, გვ. 63–64

## რესურსები ინტერნეტში
კატეგორია:დაბადებული 1907
კატეგორია:გარდაცვლილი 1983
კატეგორია:ქართველი ქველმოქმედები
ნუგზარ ბერაძე

**ნუგზარ ბერაძე** (დ. 5 დეკემბერი, 1955 — გ. 14 დეკემბერი, 2002) — ქართველი პოეტი და პუბლიცისტი.

## ბიოგრაფია 
ნუგზარ ბერაძე დაიბადა ქალაქ თბილისში.

დაამთვრა ფილოლოგიის ფაკულტეტი თბილისის ივანე ჯავახიშვილის სახელობის სახელმწიფო უნივერსიტეტში. 

მუშაობდა ჟურნალ „სინათლეში“ ტელევიზიის ხალხური შემოქმედების რედაქციაში. მისი ნაწარმოებები იბეჭდებოდა პერიოდულ გამოცემებში 1974 წლიდან. დააარსა ლიტერატურული სალონი „მაჯახელა“  2000 წელს. გამოსცა ალმანახი ამავე სახელწოდებით 2000 წელს, „უსინათლო პოეტი“ - ამ სიტყვის ინტელექტუალური და ყოფითი გაგებით. მისი მცირე ბიოგრაფია სულ რამდენიმე სტრიქონში ეტევა.  მის ხსოვნას მიუძღვნეს ლექსების კრებული „სიყვარული ღვთიური“ 2008 წელს.

## ლიტერატურა
*ქართველი პოეტები : ენციკლოპედია / შეადგინა ალექსანდრე ელერდაშვილმა, თბ.,2021, გვ.57;

## რესურსები ინტერნეტში
კატეგორია:დაბადებული 5 დეკემბერი
კატეგორია:დაბადებული 1955
კატეგორია:გარდაცვლილი 14 დეკემბერი
კატეგორია:გარდაცვლილი 2002
კატეგორია:ქართველი პოეტები
კატეგორია:ქართველი პუბლიცისტები
თენგიზ შუბლაძე

**თენგიზ შუბლაძე** (დ. 7 ივლისი, 1953, სამტრედია) — ქართველი მეცნიერი, პედაგოგი, სამხედრო პირი.

## ბიოგრაფია
1975 წელს დაამთავრა თბილისის საარტილერიო სასწავლებელი. 1989 წელს  ქალაქი მოსკოვის სამხედრო-საინჟინრო აკადემია.

1975-1992 წლებში მუშაობდა საბჭოთა კავშირის თავდაცვის სამინისტროს გაერთიანებული სხვადასხვა სამეთაურო და საშტატო თანმდებობებზე. 1992-2000 წლებში საქართველოს თავდაცვის სამინისტროს გაერთიანებული სამხედრო აკადემიის რექტორად. 2000-2002 წლებში სამშენებლო ძალების სარდლად ცხინვალის რეგიონში. 2002-2004 წლებში საქართველოს შინაგან საქმეთა სამინისტროს საგანგებო სიტუაციების და სამოქალაქო თავდაცვის დეპარტამენტის უფროსის მოადგილედ. 2004 წლიდან არის საქართველოს ტექნიკური უნივერსიტეტის ნაგებობების, სპეციალური სისტემებისა და საინჟინრო უზრუნველყოფის ინსტიტუტის უფროსი მეცნიერ თანამშრომელი.

სადოქტორო დისერტაციის თემა — „საქართველოს შეიარაღებული ძალების ისტორია და მისი ჩამოყალიებების პრობლემები თანამედროვე ეტაპზე“, დაიცვა 1998 წელს.

## ჯილდოები
* 1993 — ვახტანგ გორგასლის III ხარისხის ორდენი

## ბიბლიოგრაფია
* საქართველოში შესაძლო მიწისძვრების შედეგების პროგნოზი: მონოგრაფია, თბილისი, სტუ-ს ნაგებობების, სპეც. სისტემებისა და საინჟ. უზრუნველყოფის ინ-ტი, 2010, გვ. 72 ISBN 9789941026065
* საგანგებო სიტუაციების მართვა: სახელმძღვ, თბილისი, საქ. საავიაციო უნ-ტი, 2009, გვ. 169 ISBN 9789941911453

## რესურსები ინტერნეტში
კატეგორია:დაბადებული 7 ივლისი
კატეგორია:დაბადებული 1953
კატეგორია:სამტრედიაში დაბადებულები
კატეგორია:ქართველი პედაგოგები
კატეგორია:ქართველი სამხედრო მოღვაწეები
კარდინალური ნიშანი

მოცემულია „ხშირი შუქის“ მიხედვით.]]
**კარდინალური ნიშანი** () — საზღვაო ნიშანი (ბუი ან სხვა მოტივტივე ან ფიქსირებული სტრუქტურა), რომელიც საზღვაო საპილოტე მომსახურებაში გამოიყენება საფრთხის მდებარეობისა და უსაფრთხო წყლების მიმართულების მისათითებლად.

კარდინალური ნიშნები მიუთითებენ ნაოსნობისთვის უსაფრთხო წყლების მიმართულებას ნავიგაციურ საფრთხესთან მიმართებაში, ჰორიზონტის ძირითადი მიმართულებების (ჩრდილოეთი, სამხრეთი, აღმოსავლეთი, დასავლეთი) შესაბამისად. სწორედ ამიტომ, ლატერალური სისტემისგან განსხვავებით, ხომალდის მოძრაობის მიმართულების ან მდებარეობის მიუხედავად, კარდინალური ნიშნები ნაოსნობის უსაფრთხო მიმართულების განსასაზღვრად ყოველთვის ერთნაირად იკითხება.

## მახასიათებლები
კარდინალური ნიშანი ჰორიზონტის ოთხი მხრიდან ერთ-ერთზე მიუთითებს და ნაოსნობისთვის უსაფრთხო წყლებს აღნიშნავენ.
*ნიშნის თავზე დამაგრებულია ორი კონუსი. ზემოთ მიმართული კონუსები ჩრდილოეთზე მიუთითებს, ქვემოთ მიმართული კონუსები კი ― სამხრეთზე. წვეროებით ერთმანეთისკენ მიმართული კონუსები დასავლეთს აღნიშნავს, ხოლო ერთმანეთის მიმართ ფუძეებით განლაგებული კონუსები ― აღმოსავლეთს. 
*კარდინალური ნიშნები გამოირჩევა შავი და ყვითელი ზოლებით, რომლებიც კონუსების მიმართულების შესაბამისია ― შავი ზოლი ისეა განლაგებული, როგორც კონუსების წვერები (მაგალითად, ჩრდილოეთის კარდინალური ნიშანი შეფერილია ქვემოთ ყვითელი და ზემოთ შავი ზოლით, ხოლო აღმოსავლეთის კარდინალური ნიშანი შავია, შუაში ყვითელი ზომით). 
*კარდინალური ნიშნები შეიძლება აღჭურვილი იყოს მოელვარე (ელვარე) შუქით, რომელიც ხშირი ან ძალიან ხშირი გაელვებებისგან შედგება, რომელთა რაოდენობები საათის ისრის მიმართულებით ნიშნების მდებარეობის შესაბამისია (მაგ: ჩრდილოეთის კარდინალური ნიშანი განუწყვეტლივ ელვარებს, აღმოსავლეთის კარდინალური ნიშანი ციკლის განმავლობაში სამჯერ გამოანათებს, სამხრეთის კარდინალური ნიშანი კი 6 საათის შესაბამისად 6-ჯერ ანათებს, რომელსაც 1 ხანგრძლივი შუქი სდევს თან, რათა დასავლეთის კარდინალური შუქისგან უფრო მარტივად გასარჩევი იყოს).

## გალერეა

Image:Knoll-North-Cardinal-Canthusus.JPG|Knoll-ის ჩრდილოეთის კარდინალური ნიშანი.
Image:Stavros_S_Niarchos.jpg|აღმოსავლეთის კარდინალური ნიშანი ხომალდ *Stavros S Niarchos-ს* უსაფრთხო ნავიგაციაში ეხმარება, სოლენტი, 2008 წლის აგვისტო.
Image:4 cardinals.jpg|ოთხივე ტიპის კარდინალური ნიშანი ნანაიმოს ნავსადგურში ძველი ბეტონის სტრუქტურაზე აფრთხილებს.
Image:Cardinal mark (east) in ice in front of South Harbor Helsinki Finland.jpg| აღმოსავლეთის კარდინალური ნიშანი ყინულის ტყვეობაში, ჰელსინკის მახლობლად.
File:South cardinal buoy off St Mawes (4950686323).jpg | სამხრეთის კარდინალური ნიშანი.

## იხილეთ აგრეთვე
*ლატერალური ნიშანი
*უსაფრთხო წყლების ნიშანი
*განცალკევებული საშიშროების ნიშანი
*სპეციალური ნიშანი
*ჩაძირული გემის აღმნიშვნელი საგანგებო ბუი

## ლიტერატურა
*ციცქიშვილი, გ. (2021). *ნავიგაციური საფრთხეების შემოფარგვლის სისტემები* (წიგნში *საზღვაო საქმე*). ბათუმი. გამომცემლობა „აჭარა“.
*
* 
*
*
*
*

## სქოლიო
კატეგორია:საზღვაო ნავიგაცია
იოანე ქააძე

**იოანე ქააძე** (დ. 1883, ზემო ალვანი — გ. 1937) — ქართველი სასულიერო პირი.

## ბიოგრაფია 
იოანე ქააძემ სად მიიღო საერო ან სასულიერო განათლება უცნობია. 1916 წლის საბუთებში მღვდლად იხსენიება. იგი თუშეთში, სოფელ ომალოში მსახურობდა. 1917 წელს მღვდელი იოანე ახმეტის ოლქის მთავარხუცესის მოადგილეა. შემდგომში, როგორც სანიმუშო კალიგრაფიის მქონე, სოფელ ქვემო ალვანის საბჭოს კანცელარიაში მდივნის მოვალეობასაც ასრულებდა. 1926 წლიდან ახმეტის ოლქის მთავარხუცესი იყო. 

1927 წლიდან მამა იოანე მსახურობდა თუშეთის პირიქითა ხეობაში – ფარსმის თემში. 1935 წლის ნოემბერში დეკანოზი იოანე მხოლოდ ზემო ალვანის სამების ეკლესიის მღვდლად იხსენიება. 1937 წელს დეკანოზი იოანე ქააძე  ადგილობრივმა ხელისუფლებამ დააპატიმრა, მოათავსეს თელავის ციხეში. 1937 წელს ალვანში მისმა ოჯახმა შეტყობინება მიიღო: „იოანე ქააძე მძიმე ავადმყოფობის გამო გარდაიცვალა.“ მისი არქივის ნაწილი, კანცელარიის წერილები, ხელნაწერი წიგნები, რომელიც მას თავისი ხელით ჰქონდა გადაწერილი დაიკარგა. 1917 წლის 12 (25) მარტს დეკანოზმა იოანე ქააძემ ხელი მოაწერა საქართველოს ეკლესიის ავტოკეფალიის აღდგენის აქტს.

## რესურსები ინტერნეტში
## სქოლიო
კატეგორია:დაბადებული 1883
კატეგორია:გარდაცვლილი 1937
კატეგორია:რეპრესირებულები
გურჩიანი

საკუთარი სახელი **გურჩიანი** შეიძლება აღნიშნავდეს ერთ-ერთ შემდეგ პიროვნებათაგანს:

* ერეკლე გურჩიანი — ქართველი სპორტსმენი (მკლავჭიდი)
* თამარ გურჩიანი — ქართველი იურისტი
* თინათინ გურჩიანი — ქართველი კინორეჟისორი, სცენარისტი, პროდიუსერი
* რობერტ გურჩიანი — ქართველი სოფლის მეურნეობის მუშაკი

კატეგორია:ქართული გვარები
ელია წინასწარმეტყველის სახელობის ტაძარი

300px|მინი
**ელია წინასწარმეტყველის სახელობის ტაძარი** - კვადრატისებრი ფორმის ნაგებობა აშენებულია
ძველი ეკლესიის ნაშთებზე. მასში მოქცეულია აფსიდის მოყვანილობა და არდაბაგი. აფსიდის კედლის სიმაღლე დაახლოებით ნახევარი მეტრიდან ერთ მეტრამდეა. ის აგებულია ნატეხი ქვით, კირის დუღაბზე. აფსიდის ჩრდილოეთ კედელზე კედლის მოხატულობის მცირე კვალი შეინიშნება. შესასვლელი ღიობი გაჭრილია დასავლეთიდან. ნაგებობის კედლები გალესილი და შეთეთრებულია ფითხით. გადასახურ მასალად გამოყენებულია თუნუქი და აქვს ოთხფერდა გადახურვა. ეკლესიის გარშემო, ჩრდილოეთითა და დასავლეთით, ფრაგმენტულად, ადგილ-ადგილ ფიქსირდება ძველი ნაგებობისა და გალავნის ნაშთები.

## რესურსები ინტერნეტში 
კატეგორია:ტაძრები
კატეგორია:ლენტეხის მუნიციპალიტეტის ტაძრები
კატეგორია:რაჭა-ლეჩხუმისა და ქვემო სვანეთის მხარის ტაძრები
კატეგორია:საქართველოს ტაძრები
ზურაბიანი

საკუთარი სახელი **ზურაბიანი** შეიძლება აღნიშნავდეს ერთ-ერთ შემდეგ პიროვნებათაგანს:

* ალბეგ ზურაბიანი — ქართველი ეკონომისტი, პოლიტიკოსი
* გრიგოლ ზურაბიანი — ქართველი სპორტსმენი (მკლავჭიდი)
* დავით ზურაბიანი — ქართველი ფეხბურთელი
* ოლეგ ზურაბიანი — ქართველი სპორტსმენი (ძიუდო)
* ცოტნე ზურაბიანი — ქართველი დიპლომატი, პოლიტიკოსი

## იხილეთ აგრეთვე
* პავლე ზურაბიანი — არქიტექტორი 

კატეგორია:ქართული გვარები
კვიციანი

საკუთარი სახელი **კვიციანი** შეიძლება აღნიშნავდეს ერთ-ერთ შემდეგ პიროვნებათაგანს:

* ბაია კვიციანი — ქართველი პოლიტიკოსი, ხელოვნებათმცოდნე
* ემზარ კვიციანი — ქართველი პოლიტიკოსი, სამხედრო პირი
* ვახტანგ კვიციანი — ქართველი პოლიტიკოსი, თანამდებობის პირი
* კანდიდ კვიციანი — ქართველი ინჟინერი, პოლიტიკოსი
* ტარიელ კვიციანი — ქართველი ჰიდროტექნიკოსი

კატეგორია:ქართული გვარები
დავითიანი (გვარი)

საკუთარი სახელი **დავითიანი** შეიძლება აღნიშნავდეს ერთ-ერთ შემდეგ პიროვნებათაგანს:

* აკაკი დავითიანი — ენათმეცნიერი
* არჩილ დავითიანი — მთარგმნელი

კატეგორია:ქართული გვარები
მარგიანი

საკუთარი სახელი **მარგიანი** შეიძლება აღნიშნავდეს ერთ-ერთ შემდეგ პიროვნებათაგანს:

* ავთანდილ მარგიანი — ქართველი პოლიტიკოსი
* გრიგოლ მარგიანი — ქართველი ისტორიკოსი, პოლიტიკოსი
* რევაზ მარგიანი — ქართველი პოეტი
* უშანგი მარგიანი — ქართველი სპორტსმენი (ძიუდო, სამბო)

კატეგორია:ქართული გვარები
განცალკევებული საშიშროების ნიშანი

**განცალკევებული საშიშროების ნიშანი** (**განმხოლოებული საშიშროების ნიშანი**; ) ― საზღვაო ნიშანი, რომელიც გამოიყენება მცირე ზომის სანავიგაციო საფრთხის აღსანიშნად, როგორიცაა ნაწილობრივ დაფარული კლდე, წყალმარჩხები და ა.შ. დამაგრებულია საფრთხის ცენტრში. სანავიგაციო რუკებზე დატანილი სიმბოლო სახიფათო ადგილის შუაგულს მიუთითებს.

განცალკევებული საშიშროების ნიშანს აქვს ბურჯისებრი ან სვეტისებური ფორმა. იგი შავი ფერისაა და ერთი ან რამდენიმე წითელი ჰორიზონტალური ზოლი აქვს. ქიმზე ორი შავი სფერო აქვს დამაგრებული. განცალკევებული საშიშროების ნიშნის დამახასიათებელი შუქია თეთრი ჯგუფური გაელვება ციკლში 2 გამონათებით. ძალიან ხშირი შუქის შემთხვევაში 2-ჯერ ანათებს 5 წამში ერთხელ, ხოლო ხშირი შუქის შემთხვევაში 2-ჯერ ანათებს 10 წამში ერთხელ.

## იხილეთ აგრეთვე
*ლატერალური ნიშანი
*კარდინალური ნიშანი
*უსაფრთხო წყლების ნიშანი
*სპეციალური ნიშანი
*ჩაძირული გემის აღმნიშვნელი საგანგებო ბუი

## ლიტერატურა
*ციცქიშვილი, გ. (2021). *ნავიგაციური საფრთხეების შემოფარგვლის სისტემები* (წიგნში *საზღვაო საქმე*). ბათუმი. გამომცემლობა „აჭარა“.
*IALA. (2023). *Navguide 2023: Marine Aids to Navigation Manual (9th ed.)*. International Association of Marine Aids to Navigation and Lighthouse Authorities.
*
*

## სქოლიო
კატეგორია:საზღვაო ნავიგაცია
მუკბანიანი

საკუთარი სახელი **მუკბანიანი** შეიძლება აღნიშნავდეს ერთ-ერთ შემდეგ პიროვნებათაგანს:

* ავთო მუკბანიანი — ქართველი სპორტსმენი (ძიუდო, სამბო)
* ზვიად მუკბანიანი — ქართველი ბიზნესმენი, პოლიტიკოსი

კატეგორია:ქართული გვარები
ფარჯიანი

საკუთარი სახელი **ფარჯიანი** შეიძლება აღნიშნავდეს ერთ-ერთ შემდეგ პიროვნებათაგანს:

* ირაკლი ფარჯიანი — ქართველი მხატვარი, პოეტი
* სპარტაკ ფარჯიანი — ქართველი რეჟისორი, სცენარისტი

კატეგორია:ქართული გვარები
ფალიანი

საკუთარი სახელი **ფალიანი** შეიძლება აღნიშნავდეს ერთ-ერთ შემდეგ პიროვნებათაგანს:

* გიორგი ფალიანი — ქართველი სპორტსმენი (მკლავჭიდი)
* ედუარდ ფალიანი — ქართველი პედაგოგი, პოეტი
* რამაზ ფალიანი — ქართველი სპორტსმენი (კრივი)

კატეგორია:ქართული გვარები
კატეგორია:მრავალმნიშვნელოვანი გვერდები გვარის შემცველი სიებით
ქალდანი

საკუთარი სახელი **ქალდანი** შეიძლება აღნიშნავდეს ერთ-ერთ შემდეგ პიროვნებათაგანს:

* თამარ ქალდანი — ქართველი იურისტი
* მაქსიმე ქალდანი — ქართველი ეთნოლოგი, ენათმეცნიერი

კატეგორია:ქართული გვარები
კატეგორია:მრავალმნიშვნელოვანი გვერდები გვარის შემცველი სიებით
ვახტანგ ახალკაცი

**ვახტანგ ახალკაცი** (დ. 1928 — გ. 1994) — ქართველი ინჟინერი და მეცნიერი.

ვახტანგ ახალკაცი დაიბადა ქალაქ ხაშურში.
1952 წელს დაამთავრა საქართველოს პოლიტექნიკური ინსტიტუტის ელექტროტექნიკური ფაკულტეტი.

მუშაობდა „თელასში“ დისპეჩერის თანაშემწედ, სწავლის პარალელურად. 1952-1955 წლებში ინჟინერ-დამპროექტემბლად "თბილჰიდროენერგოპროექტში". 1955 წელს მონაწილეობდა ორთაჭალისა და შაორის ჰესების გაშვებაში. მუშაობდა წამყვან ინჟინრად საქართველოს მეცნიერებათა აკადემიის ფიზიკის ინსტიტუტში მშენებარე ბირთვულ რეაქტორში.
იყო საქართველოს მეცნიერებათა აკადემიის ელექტრონიკის ავტომატიკისა და ტელემექანიკის ინსტიტუტში ელექტრონიკის განყოფილრბის წამყვანი ინჟინერი 1959 წელს. 1962 წელს სტაბილური იზოტოპების ქარხნის ავტომატიზაციასთან დაკავშირებული პროექტების მთავარი ინჟინერი. მუშაობდა ენერგეტიკის სამეცნიერო-კვლევითი ინსტიტუტში 1965 წლიდან. 1971-1976 წლებში იყო ელექტროენერგეტიკის განყოფილების გამგე. მონაწილეობდა საბჭოთა კავშირ-პოლონეთის სახალხო რესპუბლიკის ერთობლივი სამუშაოს „კრიორეზისტული კაბელის მოდელის მახასიათებლების კვლევა“ შესრულებაში 1980 წელს. 1981 წელს ხელმძღვანელობდა კრიოენერგეტიკულ ლაბორატორიას. ვახტანგ ახალკაცი არის 51 გამოქვეყნებული ნაშრომის ავტორი, მათ შორის 10 საავტორო მოწმობის. იყო ტექნიკურ მეცნიერებათა კანდიტატი 1976 წელს. ასევე დაჯილდოებული იყო საქართველოს სსრ უმაღლესი საბჭოს პრეზიდიუმის საპატიო სიგელით.

## ლიტერატურა
* საქართველოს ენერგეტიკოსები: ენციკლოპედია, თბ., 2016, გვ. 25-26

## რესურსები ინტერნეტში
კატეგორია:დაბადებული 1928
კატეგორია:გარდაცვლილი 1994
კატეგორია:ქართველი ინჟინრები
ნატალია ზუმბაძე

**ნატალია ზუმბაძე** (დ. 7 თებერვალი, 1957) — ქართველი მეცნიერი, მუსიკოსი და ფოლკლორისტი.

ნატალია ზუმბაძე დაიბადა ქალაქ თბილისში.

1976 წელს დაამთავრა თბილისის პირველი მუსიკალური სასწავლებელი. 1981 წელს ვ. სარაჯიშვილის სახელობის თბილისის სახელმწიფო კონსერვატორია.

1991-2002 წლებში მუშაობდა პედაგოგად თბილისის N16 მუსიკალურ სკოლაში, III მუსიკალურ სასწავლებელში. ერთ-ერთი მუსიკალური ხელმძღვანელი ფოლკლორულ-ეთნოგრაფიული საყმაწვილო სტუდიის სახელწოდებით „ამერ-იმერი“. ვ. სარაჯიშვილის სახელობის თბილისის სახელმწიფო კონსერვატორიის პედაგოგი, ასოცირებული პროფესორი, თბილისის სახელმწიფო კონსერვატორიის ქართული ხალხური მუსიკალური შემოქმედების მიმართულების ხელმძღვანელი 2005 წლიდან. საქართველოს ფოლკლორის ცენტრის მეცნიერ-თანამშრომელი 2006 წლიდან. ქალთა ფოლკლორული ანსამბლის „მზეთამზე“-ს წევრი. ნატალია ზუმბაძე არის დამაარსებელი და ხელმძღვანელი ვ. სარაჯიშვილის სახელობის თბილისის სახელმწიფო კონსერვატორიის სტუდენტთა ფოლკლორული ანსამბლის. მუსიკოლოგიის აკადემიის დოქტორი. ასევე მრავალი ფოლკლორული ექსპედიციის წევრი და ორგანიზატორი.

## ლიტერატურა
*ქართული მუსიკის ენციკლოპედიური ლექსიკონი, თბ., 2015, გვ. 187

## რესურსები ინტერნეტში
კატეგორია:დაბადებული 1957
კატეგორია:ქართველი მუსიკოსები
კატეგორია:ქართველი ფოლკლორისტები
კატეგორია:დაბადებული 7 თებერვალი
შუკვანი

საკუთარი სახელი **შუკვანი** შეიძლება აღნიშნავდეს ერთ-ერთ შემდეგ პიროვნებათაგანს:

* ბეთქილ შუკვანი — სპორტსმენი (ძიუდო)
* ტეტიანა ლევიცკა-შუკვანი — სპორტსმენი (ძიუდო)

კატეგორია:ქართული გვარები
დავით აფრასიძე

**დავით აფრასიძე** (დ. 15 ივნისი, 1976) — ქართველი მეცნიერი, მთარგმნელი, პედაგოგი, პოლიტოლოგი.

დავით აფრასიძე დაიბადა ქალაქ თბილისში.
1998 წელს დაამთავრა თბილისის სახელმწიფო უნივერსიტეტის საერთაშორისო სამართლისა და საერთაშორისო ურთიერთობების ფაკულტეტი. 2003 წელს დოქტორის აკადემიური ხარისხი მოიპოვა ჰამბურგის უნივერსიტეტში. იყო ილიას სახელმწიფო უნივერსიტეტის მეცნიერებათა და ხელოვნების ფაკულტეტის და სამაგისტრო და სადოქტორო პროგრამების ფაკულტეტის დეკანი. სხვადასხვა დროს მუშაობდა საქართველოს საზოგადოებრივ მაუწყებელში, საქართველოს საგარეო საქმეთა სამინისტროში და ასევე საქართველოს შინაგან საქმეთა სამინისტროში. აქვს არასამთავრობო ორგანიზაციებში მუშაობის გამოცდილება.
არის კონრად ადენაუერის ფონდის სამხრეთ კავკასიის ბიუროს კონსულტანტი. 2009-2010 წლებში იყო ფულბრაიტის სტიპენდიატი დიუკის უნივერსიტეტში. 2000-2004 წლებში იყო ჰამბურგის უნივერსიტეტთან არსებული მშვიდობის კვლევებისა და უსაფრთხოების პოლიტიკის ინსტიტუტის მკვლევარი. მისი სამეცნიერო ინტერესების სფეროებია: პოსტსაბჭოთა ტრანსფორმაცია, დემოკრატიზაცია, პოლიტიკური ინსტიტუტები, საგარეო პოლიტიკა. დავით აფრასიძე არის პოლიტოლოგი ილიას სახელმწიფო უნივერსიტეტის პროფესორი პოლიტიკის მეცნიერების მიმართულებით.

## ლიტერატურა
*თავისუფლების დღიურები, 2017, მე-12 წიგნი : „რადიო თავისუფლების“ პროექტი / პროექტის ავტორი დავით კაკაბაძე, თბ., 2018, გვ.91 

## რესურსები ინტერნეტში
კატეგორია:დაბადებული 1976
კატეგორია:ქართველი მთარგმნელები
კატეგორია:ქართველი პედაგოგები
კატეგორია:ქართველი პოლიტოლოგები
აბულაშვილი

საკუთარი სახელი **აბულაშვილი** შეიძლება აღნიშნავდეს ერთ-ერთ შემდეგ პიროვნებათაგანს:

* ანზორ აბულაშვილი — ქართველი პოეტი, ფილოლოგი
* ნუგზარ აბულაშვილი — ქართველი იურისტი, პოლიტიკოსი

## იხილეთ აგრეთვე
* აბულაშვილები — ქართული გვარი

კატეგორია:ქართული გვარები
აივაზაშვილი

საკუთარი სახელი **ავაზაშვილი** შეიძლება აღნიშნავდეს ერთ-ერთ შემდეგ პიროვნებათაგანს:

* იეროთეოზი (აივაზაშვილი) — საქართველოს მართლმადიდებელი ეკლესიის მღვდელთმთავარი
* ოსანა აივაზაშვილი — სოფლის მეურნეობის მუშაკი 

კატეგორია:ქართული გვარები
ალბუთაშვილი

საკუთარი სახელი **ალბუთაშვილი** შეიძლება აღნიშნავდეს ერთ-ერთ შემდეგ პიროვნებათაგანს:

* გიორგი ალბუთაშვილი — სპორტსმენი (მკლავჭიდი)
* თორნიკე ალბუთაშვილი — სპორტსმენი (მკლავჭიდი)
* მათე ალბუთაშვილი — მწერალი, ფოლკლორისტი, პედაგოგი 

კატეგორია:ქართული გვარები